open-index/open-wikipedia-markdown huggingface dataset:
Rabín

El **rabín** (in el ebraego clàsego **רִבִּי** *ribbi*; in el ebraego moderno **רַבִּי** *rabbi*) in el giudaismo el signifega "el profesor, el paron" o łeteralmente "el grando". Ła paroła "*Rabbi*" ("el me paron") ła deriva da ła raixe ebraega "*Rav*", ciò intel ebraego biblego el signifega "grando" o "distinto" (in ła conosensa).

Intel giudaismo, el rabín el xe un titoło uxà par distinguar quel che el insegna, quel che el ga l'autorità dei dotóri de ła Torah o quel indicà dai cai religioxi de ła comunità. Ancuo i rabini i xe responsabiłi de ła educasion e de ła dimanda dei insegnamenti del giudaismo. A diferensa de łe altre religion, el rabín no el xe un prete, mentre no esendo rigoroxamente nesesario par finire co suceso ła magioransa dei ati del siclo de vita ebrea, come el matrimónio, el bar-mitzva, łe sepolture, ec. I unici ati che i vołe ła partesipazion de un rabín i xe el *get* (el divórsio) e łe cauxe, łe controversie che łe vołe ła desixion de na corte rabínega.

Inte i dì nostri, in łarga mexura de ła secołarisazion de ła comunità ebrea, i rabini i ga rołi de ła persona che ła dirige ła magior parte de łe serimonie religioxe. Tutavia, intel giudaismo, no el xe ła figura del "raprexentante de Dio" o de na parsona co un contato spesiałe co Dio, quindi cada individo el xe considerà come dotà de un cołegamento direto co Dio.
Giografia del Malawi

[thumb|180px|Topografia del [Malawi]]

El Malawi el xe on paexe de l’Africa del Sud. El xe na longa strisia de tera incuneà tra Mozanbico e Zanbia. El confina anca co la Tanzania. El Malawi el ga on longo trato de costa lacustre sol Lago Malawi, condivixo co el Mozanbico, ma nol ga sbochi al mar.

## Morfołozia
El Monte Mulanje (3002 m), al confin co el Mozanbico in tel centro sud del paexe, el xe el punto de partenza de la Rift Valley (la val spacà), che la sale a nord fin a la val del Giordano, tra Israele e Giordania. En te la Val Spacà se cata el Lago Malawi, el terzo de grandeza in Africa. Dal lago vien fora el Fiume Shire chel traversa el paexe a sud par ndar a imeterse in tel Fiume Zanbesi. Ai do lati de la Val Spacà se cata altipiani basi (900 – 1200 metri).

A nord, l’altipian el sale fin a 2600 metri, mentre a sud se cata el altipian del Shire, el altipian de Zonba (2130 m) e el masicio del Mulanje. El teren el siende rapidamente a l’extremo sud fin a rivar a Nsanje a 60 metri sul livel del mar.
El paexe el xe traversà da varie cadene de coline e se cata poca pianura. Oltre a lo Shire, no se cata fiumi grandi, ma ghe xe tanti torenti curti. El Malawi el sofre de sicità, anca parché el xe ono de i paexi pi densamente popolà de l’Africa.
En Malawi se cata cinque parchi naxionali:

* Cape Maclear National Park
* Kasungu National Park
* Lengwe National Park
* Liwonde National Park
* Nyika National Park

## Clima
El clima del Malawi el xe tropicale. La piova la vien da novenbre a aprile. Le tenperature le va da quele calde del sud e de i fondo vale (29-35 masima), a quele calde de dì e frede de note so i altipiani (6-8 minima / 23 masima).
Giografia del Mali

[thumb|right|300px|Mapa del [Małì|Mali]]

El Mali el xe na naxion de l’Africa Ocidentałe. El confina co l’Algeria par 1&nbsp;376&nbsp;km a nord e nord-est, el Nizer (821&nbsp;km) a est, el Burkina Faso (1&nbsp;000&nbsp;km) a sud-est, la Costa d'Avorio (532&nbsp;km) a sud, la Guinea (858&nbsp;km) a sud-ovest, el Senegal (419&nbsp;km) e la Mauritania (2&nbsp;237 chilometri) a ovest. Nol ga sbochi sul mar.

## Topografia
thumb|left|300px|Topografia del Mali
El territorio del Mali el se pol dividar in tri rejoni: la rejone sudanese del sud, el Sahel in tel sentro, e el Sahara in tel nord. El sud el xe cuerto da savane e el xe pianegiante. Al sentro e in tel nord se cata coline e picoli altipiani (200 – 500&nbsp;m). Le zone semi aride e el deserto le cuerze el 65% del paexe. El punto pi alto del Mali el xe Hombori Tondo (1155&nbsp;m).

## Idrografia
El Fiume Nizer el ga on delta navigabile in tel Mali del sud. La presenza de láqua, l’altro fiume el xe el Senegal, el ga parmeso lo svilupo de l’agricoltura e de la pesca par le popolazioni rivierasche. El Nizer el xe lúnica fonte serta de aqua par el paexe.

## Clima
Ent el Mali se cata climi diversi. Da tropicale a desertico co che se va a nord. La cavedal Bamako la ga on clima caldo, ma la ga anca piova (1120&nbsp;mm a l’ano). El resto del paexe el ga poca piova e tenperatire alte.

## Le risorse naturali
Le risorse naturali le xe la bauxite, el rame, diamanti, oro, gesso, ferro, litio, manganese, fosfati, sale, argento, uranio e zinco. Pochi i xe i minerali sfrutá econoomicamente.
L’agricoltura la pol esar pràtega solo che in tel 3,8% del paexe. I problemi pi grosi i xe quei ligá a la deforestaxion e de la desertificaxion.
Ziografia del Nìzer

thumb|right|300px|Mapa del Niger

El Nizer el xe on paese de l’Africa Ocidentale che el colega anca la zona sahariana e quela saheliana a l’Africa Subsahariana. Grando quatro olte l’Italia, el xe el sesto paexe de l’Africa par area.
El Nizer el confina co Burkina Faso e Mali a ovest, l'Algeria e la Libia a nord, Ciad ad est, Nizeria e Benin a sud.

## Morfołozia
thumb|left|300px|Topografia del NizerQuasi tuto el Nizer el fa parte de on vasto altipian chel ga el masicio de l’Aïr in tel sentro e l’altipian de Djado a nord-est. El paexe el xe desertico, co la popolzion consentrà in tel sud inte la zona do se cata acqua.
L’altitudine mèdia la xe de soli 350&nbsp;m e el Nizer no ga sbochi sul mar. Se pol dividare el Nizer in tri aree:

* Nizer del sud 
Longo el confin co Nizeria e Mali, par na largheza de 200&nbsp;km, se cata tereni semi aridi e corsi d’aqua pereni. A est, i monti Damagaram i scarica l’aqua verso el Lago Ciad. A ovest, se cata el bazin del Fiume Nizer.

* Rejone de l’Aïr
Questa la xe na cadena de montagne in tel nord ovest del Nizer. Le sime le xe de poco sora i 1000 metri. El monte Bagzane (2&nbsp;022&nbsp;m) el xe el pi alto de tuti.

* Ténéré
A nord del Aïr se cata el Ténéré. Se trata de na savana sabiosa e arida.
Karate

[thumb| [Jonathan Horne a Parigi inte 'l 2012]]
El **karate** (空手道, *karatedo*) el un'arte marziałe de ataco e de difexa  de origine giaponéxe.

El karate (*kara*: "vóto" e *te*: "mano") o el *karate-do* ("el cammino dela mano vota") el xe na disciplina che ła xe praticada da łe mani vode e da el córpo dixarmà. Łe mani e łe ganbe i se strasina da maniera da aver ła stesa agiłità e ła potensa che na vera arma.

Sora-de-tuto, egli i si agisce de conportar el córpo e l'espírito da tałe trovar na dominazion totałe de situazion e pol affrontar coxì a l'oponent co l'istruzion e ła cortexia adeguae.
El karate el prevede de concentrar tuta ła forza del córpo su un lógo determinà; el xe cusita un'arte de autodifexa co n'aspeto spiritual predominante. L'esensa de ogni tecnega uxà inte el karate ła si concentra inte el *kime*. Egli i si agisce de n'ataco esploxivo che aconpagna ogni ataco (un cólpo de pugno, un calcio o na fermà). Se na tecnega no ła xe aconpagnà col *kime*, no ła pol èser considerà come karate autentego.

El karaté el xe stà sviłupà in l'ixoła de Okinawa. El Sensei Gichin Funakoshi lo el ga introdóto in seguito in Giapone. Da ła sua creasion, l'obietivo de sta arte el xe otenar che el karateka (quel che pratega el karate) el posa cauxar un dano definitivo a l'avversario co sóło un cólpo.

Come sport dela conpetizion, el karate el xe divixo in due maniere :
* **Kumite**: el xe el conbatimento tra do karateka. Ła norma principałe in queste lote ła xe el contróło del contato fixego co l'avversario. Coxì, i conbatimenti i xe caraterizzai no soltanto da ła velosità dele azioni ma come principalmente dal so contróło. Int'el caxo che n'ataco (cólpo de mano o calcio) el posa cauxar un dano al corpo del'oponent, el karateka el resteria squałificà. 
* **[[Kata]]**: ła xe na dimostrazion dei movimenti e dei canbiamenti de posizion reałizzai in serie. Ogni kata ła contiene i elementi esensiałi par exercitar ła totałità del córpo. Łe tecneghe de baxe del kata łe xe de fermar e de atacar coi pugni, łe mani o i piedi, tuto el ga conbinà in na forma logega, come se in fronte de n'oponent existexe.

## Scołe e maestri
* Wado Ryu, Fondator Hironori Ohtsuka
* Washinkai, Fondator Chris Thompson 
* Shotokan, sensei Gichin Funakoshi
Giografia de la Libia

thumb|right|350px|Mapa de la Libia
La Libia la xe on paexe del Nord Africa e la fa parte de la rejon del Maghreb. Ci i so 1&nbsp;760&nbsp;000&nbsp;km² la Libia la xe la quarta naxion africana par estension. La Libia la ga na longa costa sol Mar Mediteraneo sol Golfo de la Sirte, i confin de tera i toca la Tunixia, l’Algeria. El Nizer, el Ciad, el Sudan e l’Egito. de frecuente i confini del paexe i xe na linea reta che no la segue i riliegi o altri riferimenti ziogràfeghi. Questo parché i confin de la Libia i xe fruto de tratati tra Italia, Francia e Regno Unio e i no corisponde a la rejon ziogràfega.

## Dati generali
**Area:**
*Totale:* 1&nbsp;759&nbsp;540&nbsp;km²
*Tere:* 1&nbsp;759&nbsp;540&nbsp;km²
*Aque:* 0&nbsp;km²

**Confini de tera:**
*Totale:* 4&nbsp;383&nbsp;km
*Paesi confinanti:* Algeria 982&nbsp;km, Chad 1&nbsp;055&nbsp;km, Egito 1&nbsp;150&nbsp;km, Nizer 354&nbsp;km, Sudan 383&nbsp;km, Tunixia 459&nbsp;km

**Linea de costa:** 1&nbsp;770&nbsp;km

**Punti estremi:**
*Punto pi basso:* depresion de Sabkhat Ghuzayyil -47&nbsp;m&nbsp;s.l.m. 
*Punto pi alto:* Bikku Bitti 2&nbsp;267&nbsp;m&nbsp;s.l.m.

## Morfołozia
La Libia la presenta tri rejoni ziogràfeghe e storiche:
* la Sirenaica, che la ocupa tuta la fasia orientale del teritorio libico, longo el confin co l'Egito, dal mar Mediteraneo, al confin co el Sudan e el Ciad;
* la Tripolitania, che la ocupa la fasia setentrionale, longo il Mediteraneo, dal confin co la Tunixia, fin a la fin del Golfo de la Sirte;
* el Fezan, chel ocupa el deserto a sud de la Tripolitania, dal confin co l'Algeria fin a la Sirenaica, longo el confin co Nizer e Ciad.

### Coste
La costa de la Tripolitania la xe piata, sensa tanta vegetazion e co spiage de sabia. Da Bengasi fin al confi co l’Egito, la costa la diventa rociosa e le àcue pi profonde. El golfo de Tobruck el xe el pi grande e profondo de la costa libica.

## Rilievi
EL paexe el xe quasi tutto soto i 1000 metri de altitudine. Montagne le se cata al confin co el Sudan (Massiccio de Auenat) e in tel Fezan.

### Aque
La Libia, quasi tuta arida o semi-arida, no la ga fiumi permanenti. I uadi – torenti tenporanei – i score al tenpo de le piove. Se cata torenti co aqua tuto l’ano in Tripolitania e in Sirenaica. La piova la casca so la costa, e a l’interno solo raramente. La falda acquiferea la xe poareta ma la ge da vita a de le oasi in Sirenaica e in tel Fezan.

## Clima
El clima el xe mediteraneo so la costa e el diventa senpre pi caldo e seco verso l’interno. La piova la xe poca so la costa (300 – 400&nbsp;mm l’ano), e anca pi scarsa a l’interno.

## Ligadure esterne
* CIA factbook - Libia 
* Mappa fisica della Libia
* Mappa della Libia su Msn Encarta 
* Rilievi del Sahara su Peakbagger
Giografia de la Namibia

right|250px|thumb|Cartina de la Namibia
La **ziografia de la Namibia** la xe caraterizà da vasti altipiani desertici sensa aqua ma co na grande varietà minerale.

La Namibia la xe na naxion de l’Africa del Sud, la xe bagnà da l’Oceano Atlantico par na longheza de 1&nbsp;572&nbsp;km. A nord la confina co l'Angola (par 1&nbsp;376&nbsp;km), a nordest co el Zanbia e el Zinbabwe (233&nbsp;km), a est col Botswana (360&nbsp;km) e a sud con el Sudafrica (855&nbsp;km). Al confin co Zanbia e Botswana, se cata el Déo de Caprivi, na strisia de tera che la se insinua tra Angola e Botswana e la riva fin al Fiume Zanbesi. La Namibia la ga 825&nbsp;418&nbsp;km² de area.

## Morfołozia
El teritorio de la Namibia el comprende quatro aree. Lungo la metà meridionale de la costa se cata el deserto del Namib. El deserto el va a l’interno par 100 – 130&nbsp;km. Se trata de on deserto de rena co le dune le pi alte del mondo. Al sentro del paexe se cata l’altipian co n’altitudine de 1000-2000 metri. A sud ghe el fiume Orange, mentre a sud-est l’altipian el sende fin al deserto del Kalahari. A nord se cata la depresion salina de Etosha e la pianura aluvionale del Okavango.

La masima sima del paexe el xe el Königstein (2606&nbsp;m). No se cata altre montagne inportanti, anca se se cata varie coline rociose monolitiche.

El sotosuolo el xe rico de minerali e piere presioxe (diamanti, oro, rame, pionbo, stagno, litio, cadmio, zinco, vanadio, ecc.). Longo la costa del Namib, i diamanti i se cata anca en superfice.

## Aque
En Namibia la piova la xe scarsa. I fiumi pereni i xe quei che i riva da altri paexi: Kunene, Okavango, Zanbexi, Kwando. I fiumi interni i xe stagionali e quasi senpre sechi.

## Clima
El clima de la Namibia el xe desertico o semi desertico.

## Ligadure esterne
* Scheda su la zeografia de la Namibia 
* CIA factbook su la Namibia
Puìna

thumb|Scudèle de puina
Ła **puìna** (o **poìna**) (it. *ricotta*) el xe on prodoto che se otien dal late dopo che se gà fato el formajo. Queo che resta dopo aver fato el formajo, deto el siero, se scalda e se otien ła puina.
Sta puina ła xe de color bianco, morbida e a ga dee bone proteine del late.

Se dixe a uno "Ti si na puina" quando el xe massa bon e tenero. Pol essar anca inteso come "no aver spina dorsae" a seconda del contesto.

Se dixe anca "Ti ga e man de puina" quando uno el mola in tera calcossa par sbalio.

Pa far de tuta l'erba un fasso co vien doperà come aggettivo se intende calcossa che xe massa tenero, bon, deicà o che no xe bon de tegnar bota.

## Altri projèti
Giografia de la Republica Sentrafricana

thumb|right|300px|Mapa de la Republica del Sentrafrica

El teritorio de la Republica Sentrafricana, on paexe de l’Africa Sentrale, el xe on grande altopian tra i 600 e i 800 metri de alteza. L’altipian el separa i bazini del Fiume Congo e del Lago Ciad. So l’altipian se cata el Masiccio de i Bongo, el Masiccio de Tondou e el masiccio de Yadé, do se cata anca el punto pi alto del paexe: el Monte Ngaoui, 1&nbsp;420 metri.

## Idrografia
Principali fiumi i xe l’Ubangi, el Chari e el Labaye.

## Clima
Il clima el xe tropicale-equatoriale, con piova forte tuto l’ano. Le foreste le stà diminuendo e la desertificasion al nord la avansa.

## Dati generali
thumb|left|300px|Topografia del Sentrafrica

**Area**: 
*totale*: 622&nbsp;984&nbsp;km² 
*tera*: 622&nbsp;984&nbsp;km² 
*aqua*: 0&nbsp;km²

**Area - comparativa**: do volte l'Italia

**Confini terestri**: 
*totale*: 5&nbsp;203&nbsp;km 
*paesi confinanti*: Camerun 797&nbsp;km, Ciad 1&nbsp;197&nbsp;km, Republica Democràtega del Congo 1&nbsp;577&nbsp;km, Republica del Congo 467&nbsp;km, Sudan 1&nbsp;165&nbsp;km

**Elevazione estremi**: 
*punto pi baso*: fiume Ubangi 335 m 
*punto pi alto*: Monte Ngaoui 1&nbsp;420 m

**Risorse naturali**: diamanti, uranio, legname, oro, petrolio, energia idroeletrica

**Uso del suolo**: 
*agricolo*: 3% 
pascoli: 5% 
*foreste e boschi*: 75% 
*altri*: 17% (1993 stima)
Clinton

El **Crinton**, pronunsià *Crintón*, deto anca *Clintòn*, *Clìnton*, *Crinto* o *Clinto*, el xe on vin roso, prodoto da na vite inportà in Eoropa inte el 1820 da ła Mèrica sèvito ała invaxion de la fiłosera de ła qual el xe rexistente.

On tenpo el xera difondesto in varie reijoni d'Eoropa. El ga basa gradasion alcòłìca, che ło rende de difisie conservasion.
El ga un cołore viołaceo intenso ch'el łasa na onbra fosca inte ła boteja e inte łi goti, e na màcia particołare sołe tovaje.
Sicome ch'el pare ch'el sìpia canceròxeno, ła so produsion ła xe proibía in tuta ła Comunità Eoropea, a manco de serti parmesi.

El xe on incroso intrà ła Vitis labrusca e ła Vitis riparia; na olta vinificà cołe tèniche tradisionałi, el Crinton el se insiorise de alcol metìłico, sostansa che ła próvoca dani al nervo òtego e a ła rètena par łe interasion ch'el próvoca al sistema nervoxo.
Giografia de la Republica Democratica del Congo

250px|thumb|Mapa de la RDC
La **[[Republega Democradega del Congo|Republica Democràtega del Congo]]** (la se ciamava Zaire fin al 17 magio 1997) la xe na naxion de l’Africa Sentrałe. El Congo el xe a caval de l’equatore en te l’ovest del continente e el confina co la Republica Sentrafricana par 1&nbsp;577&nbsp;km, a nord-est co el Sud Sudan par 628&nbsp;km, a est co l'Uganda (765&nbsp;km), el Ruanda (217&nbsp;km), el Burundi (233&nbsp;km) e la Tanzania (459&nbsp;km), a sud co lo Zanbia (1.930&nbsp;km) e l'Angola (par 2&nbsp;511&nbsp;km, 225&nbsp;km i xe co l'exclave angolana de Cabinda) e a nord-ovest con la Republica del Congo (2&nbsp;410&nbsp;km). Co i so 2&nbsp;345&nbsp;410&nbsp;km² el xe el secondo paexe de l’Africa par estenxion.

## Morfołozia
Quasi tuto el paexe el xe baso e el forma el bazin del Fiume Congo el secondo fiume africano par lunghesa e el primo par portata de aqua. Tuto el paexe el xe cuerto da foreste tropicali e taja da miliari de corsi d’aqua. I Monti Mitumba i fa da confin co Ruanda e Burundi, e la cadena del Virunga, quasi tuti vulcani, la se cata al confin co Rwanda e Uganda. A sud, se cata i monti de lo Shaba e del Katanga. La montagna pi alta la xe el Monte Stanley (5&nbsp;190&nbsp;m) al confin co l’Uganda.

## Aque
I fiumi pi inportanti i xe: el Congo, 4&nbsp;374&nbsp;km, l’Ubangi, 2&nbsp;300&nbsp;km, el Kasai 1&nbsp;950&nbsp;km, e el Lomami 1&nbsp;500&nbsp;km. Se cata parò miliari de fiumi pi curti che i porta l’aqua a uno de i pi grandi. I fiumi i xe anca le pi inportanti vie de comunicaxion par el paese. El Congo el xe navigàbiłe fin a Kisangani, 4&nbsp;000&nbsp;km dal mar.
El Lago Tanganica, el Lago Alberto, el Lago Mweru, el Lago Edoardo, e el Lago Kivu i xe divixi tra Congo e altri paexi de la region de i Grandi Laghi.

## Clima
El clima el xe caldo e umido co forti piove tuto l’ano. A nord se cata na zona de savane al confin co el Sud Sudan.
Maè

Al **Maè** al ze na roja che nass inte el comun de Soldo alt a i piei del Civeta e el cor deslonch de la Val de Soldo.

Deslonch del paess de Forno de Soldo e el lago de Pontesei, sta roja la cor inte na valesela larga ciamada Canal del Maè, e el sfocia a Longaron inte el Piave.Longarone immettendosi inte el Piave.

Un dei so afluenti al ze la Mojasa, roja che ciapa al nome da la montagna aonde che el nass; le do aque se se incrosa 'te la frasion de Đont.

Durante la aluvion del novenber 1966 ze stat registrà la portata massima del Maè, valutada in de pì de 400&nbsp;m³/s.

## Storia
Par al passà al Maè al ga rivestì na funsion determinante 'te la storia dei Soldani, che i lo doperea par portar al legn, unica so gran richesa, a la Republica de Venesia.
Arjuna

**Arjuna** el xe el protagonista de el Mahabharata, el poema epico de ła India vedica. El rapresenta l'omo che vol cognosser a Dio. El xe un tipo nonviolento, che no odia niguni ma no porge l'altra guancia.
Agordin

Al **Agordin** al ze an teritorio che fa parte de la Provincia de Belun.

Ghe nè inte el comun de Agort che al ze anca al "capologo" de la valada, al centro co pi tanti abitanti e sede de la Comunità Montana Agordina.

A la destra orografica se cata Oltach, Rivamonte Agordin e Gosalt. A Est invese ghe n'è al teritorio de La Val Agordina.

Ndando su drioghe al cors del Cordeol se traversa al teritorio de Taibon e podopo Cencenighe. Da qua Val del Biois co Valada, Canal d'Agordo (che le el centro de la val) e Falciade.

De sora de Cencenighe se cata al comun de San Tomaso Agordin, a caval tra el Biois e el Cordeol.
A conpletar al teritorio i comuni ciamadi del Alt Agordin: Aleghe, Roca Pietore, del Alt Cordeol: Col Santa Lusia, Reba-Fodom, i unici del Veneto aonde che se parla oncora par lađin.
Copa UEFA

Ła **Europa League** ła xe na conpetision de bałon eoropea, fin a'l 2009 ła se ciamava **Copa UEFA**, ufiçiàłmente in inglexe **UEFA Cup**, istituia inte ła stajon 1971/72 al posto de ła vècia **[[Copa de łe Fiere]]**.

Organixà da ła UEFA, ła xe riservà a łe scuadre clasefegae - inte i rispetivi canpionai nasionałi - suito dopo ła scuadra o łe scuadre łe ga derìto a partesipar a ła Champions League (nòme che ła ga ciapà a partìre dal 1992 da ła vècia Coppa dei Campioni).
## Albo de oro

## Altri projeti

## Linganbi foresti
UEFA Champions League

Ła **UEFA Champions League** (łeteràłmente *Łiga dei Campiòni*), xà **Coppa dei Campioni d'Europa** e ciamà sénpłiçemente **Champions League**, ła xe el màsimo torneo de bałon eoropeo e, par łivèl spòrtivo e dimension finansiàre, ła pì importante conpetision deł mondo par squadre de bałon.

Eł detentore atuałe de ła copa l'è el Liverpool F.C., che el sà giudicà l'edision 2018-2019 del torneo bàtendo in finàl a Madrid el Tottenham Hotspur el 1 de zugno 2019.

Ła squadra pì tìtołada ła xe el Real Madrid cò 13 vitòrie, de cui 5 una drio l'altra dal 1955-1956 al 1959-1960. I madriłeni iè seguii dal Milan (7 vitòrie) e dal Liverpool (6).
Coppa Italia

Ła **Coppa Italia** (in vèneto *Copa Itàlia*) ła ze ła copa de bałon xugada intrà le scoadre del stato italian. Ła xe soto ła zurisdisiòn de ła FIGC e ła ze organizà co cadensa anuałe da ła Lega Calcio.
Apium graveolens

__HIDDENCAT__

El **séłeno** (dal gr.antigo *σέλινον*, fr. *céleri*, eng. *celery*, ted. *Sellerie*, oland. *snij-selderij*, sved. *selleri*, alban. *selinoja*, it. *sedano*, nome sientìfico lat. *Apium graveolens*) dito anca **sełéno** o **saéno** el xe na pianta mediterànea conosua fin dai tinpi antighi e doparà sia in cuxina che come medexina.

L'è orixinario de łe zone móje e donca no'l vive mìa ben al séco.

Łe varietà che vien doparà in cuxina łe xe soratuto el *dulce* e el *rapaceum*: de ła prima se magna łe foje, de l'altra ła raixa.
Bauta

El nome **Baùta** el pol riferirse a:

* **[[Bauta (màscara)|Baùta]]** - màscara che se doparava a Venesia inte el 1700
* **Baùta** - (in italian: *Ragnatela*) téla sutìle, fata de fili pìcoli pìcoli, che i spùa fora i ragni
Magdi Allam

thumb|Magdi Allam
**Magdi Cristiano** **Allam** (arabo مَجْدِي علام, Maǧdī ʿAllām; El Cairo, 22 de avrił del 1952), el xe un xornałista e scritor itałian de origine egiziana. El xe vice diretor del Corriere della Sera, e el se interessa sora-de-tuto dei temi ligà al Medio Oriente e al raporto tra l'Islam e l'Europa. Da butin in Egito el gavea studià inte le scole italiane tegnude da le suore Comboniane, par cui na olta deentà grande el gà decidesto de emigrar in Italia, dove ghe jera piessè libertà. El se ga laureà in Sociołozia a l'università La Sapienza de Roma, e dopo ver colaborà col Manifesto e co La Repubblica, dal 2003 el scrive sul Corriere.

El 22 marzo 2008 el se ga fato batezar da la Cesa Catolica zontàndoghe a Magdi el secondo nome de Cristiano.

## Altri projeti

## Collegamenti esterni
* Sito personale ufficiale 
* Pagina di Magdi Cristiano Allam sul sito del ''Corriere della Sera''
* Presentazione del libro "Viva Israele" ad Otto e Mezzo 

## Notasion
Morus

El **moraro** o **morer** el xe na pianta ciamà *Maulbeerbaum* dai Todeschi, *mulberry* dai Inglexi e *gelso* dai Italian. El nome sientifego xe *Morus nigra* o *Morus alba*. Ła fa parte de ła fameja de łe *Moraceae*. I fruti (more) de ła *Morus nigra* i xe rosi o nero-vioła, kuei de ła *Morus alba* i xe bianchi. Tuti e do i xe boni da magnare.
left|thumb|El moraro
Originaria deł'Axia, sta pianta ła xe rivà in Eoropa al tenpo dei Romani, anca se inte el sinquexento ła ga vudo na pi grande difusion par via deł'ałevamento dei baki da seta (ciamà na volta Cavalieri). Difati i baki da seta i magna de gusto łe foje de moraro.
Ortona

**Ortona** el xe on comune de ła provincia de Chieti. Ła cunta çirca 23&nbsp;000 abitanti.

## Evolusion demografica

## Note


## Altri progeti
Feral

An **feral** al ze ogni una de le lanterne che se porta parte e l'altra de la cross o del cristo durante na procession. I ferai i ze fati da un manech de legn e da un alogio aonde che se mete inte la candela. Sta strutura la ze esagonal. De solito la ze fata de lamiera de fer vernisada de oro o de altri color, tuta decorada. Sora la ze cuatada senpre de lamiera ma la ga qualche buset par far sfiatar al fun de la candela, che se la mete inte par na porteleta ricavada inte una de le sie face trasparente.

De solito i ferai i gnen laoradi doi a doi in modo da poderli doperar a copie.
Endemismo

[thumb|280px|I [Lemuriformes|Lemuri i ze an ordine de primati endemici del Madagascar.]]
Al **endemismo** al ze al fenomeno par al qual serte specie de o vegetai i ze esclusivi de un serto teritorio. Anca se, tecnicamente, la parola endemismo se pol doperarla anca par teritori grandi, par es. continenti intieri (come te el caso dei armadilli che i ze endemici de l'America), risulta de intaresse i endemismi relativi a areai pisoi come quei de na ìzoła, serte olte grandi solche qualche km².

## Origine de la parola
la parola endemismo la ze stata doperada par la prima olta in botanica 'te el 1820 dal naturalista svisero augustin Pyramus De Candolle, che al lo ga ciapà da la terminologia medica.

esiste do categorie principai de endemismo:
Esistono due categorie principali di endemismo:
* **Paleoendemismo**, doperà par indicar specie che na olta le ghe n'era in areai grandi, ma par qualche motivo le ze sparide in gran part da la area originaria, sichè dess (o infin a poco tenpo indrio) se pol catarle solche 'te n anbienti ristreti.
* **Neoendemismo**, doperà in riferimento a spece de origine recente in serti anbienti, par esenpio in seguito a na ibridasion ancestral co altre specie.

## Endemismi inte el mondo
i endemismi i ghe n'è da spess 'te le ìzołe, aonde che i ze favoridi da le bariere geografiche che le evita la dispersion zoologiza: la quantità de endemismi che se pol rilevar su na ìzoła la ze diretamente proporsional a la so età geologica e a la so distansa da la teraferma. Altri anbienti i pol esser a tuti i fati ìzoładi da le are dintorn che le ga habitat o climi tanto diferenti: le sime alte de le montagne, i cogoi, i laghi fondi, le fosse oceaniche.

La circoscrision del areal aonde che an organismo endemico al viu, al qual da spess se donta la alta specificità in termini de adatamento che questo al evolve, la fà in modo che i organismi endemici i sie tanto in pericol davanti a canbiamenti del clima o conpetision co organismi che no ze autoctoni.

inte el mondo, i ze consideradi centri de primaria inportansa de endemismi le isolle Galapagos, le ìzołe Hawaii, la Nova Caledonia, al Madagascar, la Nova Selanda, le ìzołe Canarie. In Italia le risulta siore de endemismi la sardegna e la Sicilia, oltre che le ìzołe pì cee.
in Europa, al pì gran centro de biodiversità vegetal la ze rapresentà da le Alpi che le ospita circa 5500 specie de piante (al 43% de la flora europea) de le quale 350 endemiche (7% del total).

Serte olte na spece presente su pì teritori la ga sotspecie endemiche de singole aree (p.es. al orso bruno).

## Esenpi de endemismi italiani
* la Salamandrina dagli occhiali, limitada al versante tirenico de la penìzoła;
* al orecchione sardo, limità a la Sardegna
* al oner napoletan, limità a l'Italia meridional e a la Corsica.
* la paveja *[[Brahmaea europaea]]*, limitada a la Basilicata.

## Varda anca
* Specie animai endemiche de l'Italia
* Farfale e paveje endemiche de l'Italia
* Flora endemica del Veneto

## Altri projeti
Pelù

Łe **pelú** (nome sientifico *Sophora*) łe xe un gènare de piante de ła fameja de łe Fabacee, in inglexe kowhai. Le vive in Ciłe e su l'Ìxoła Gough.
thumb|left|Difusion de le pelù

## Bibliografia
Heenan P.B. 2001. The correct name of Chilean pelu (Fabaceae):the identity of Edwardsia macnabiana and the reinstatement of *Sophora cassioides* New Zealand Journal 39:167-170
Łe Vete

**Łe Vete** le ze al grupo pì a meodì de le Dolomiti. Le ze situade inte la zona sud-ocidental de la Provincia de Bełun, 'te el confin co el Trentin, che al ghe un include la part a medanot. le ze conprendeste intrà la Val del Primier (co la lateral Val Noana), inte la Provincia de Trento, a nord-ovest, la Val Cansoi a est e la conca feltrina a sud.

A medanot de le Vete ghe n'è al Grupo del Simonega, e a matina, visìbiłi da la Valbeluna, ghe n'è le vete del Grupo del S-ciara e i Monti del Sole.

La sima principal la ze al Pavion, che al segna al confin tra el trentin e el Veneto. La montagna, vista dal Primier, la ga na sagoma a piramide che, pì che sia de invern, quatà de neve, la assa a boca verta par la so belesa.

Tra al rifugio Dal Pias e el Pavion, 'te el comun de Sovramonte, che n'è na gran busa doperada par pascolar cognossesta come "Busa de le Vete". Ghe n'è anca an posto al pustern aonde che resiste jaso par quasi tut al tenpo del an, ciamà "Jasoera de le Vete".

Le Vete le ze inseride 'te el Parco Nazionale Dolomiti Bellunesi, instituì del 1993, del qual le ze la part pì a sera.

Su le Vete passa la ultima part de la *[[Alta via n.2]] de le Legende*, che, tramite diverse vai del Trentino-Alto Adige e del Veneto, la donta Bressanon a Feltre.

## Sime principai
* Pavion 2334&nbsp;m s.l.m.
* Col de Luna 2&nbsp;295 m
* Sima Dodici 2&nbsp;265 m
* Ramesa 2&nbsp;250 m
* Scarnion 2&nbsp;226 m
* Pietena 2&nbsp;195 m.

## Rifugi alpini
* Rifugio Giorgio Dal Piaz 1993&nbsp;m
* Rifugio Bruno Boz 1718&nbsp;m.

## Colegamenti esterni
* Parco Nazionale delle Dolomiti Bellunesi
Giografia del Maroco

thumb|330px|right|El Maroco dal satelite

El Maroco el xe on paexe del Maghreb. El confina co l’Algeria e el Sahara Ocidentale e co l’Oceano Atlantico. El teritorio del Maroco el xe montagnoso, co la cadena de l’Atlas dal sud al sentro del paexe, e quela del Rif in tel nord. Longo la costa, se cata vari ecosistemi de timo mediteraneo.
thumb|300px|left|Topografia del Maroco
## Superfise
El Maroco el ga n’area de 710&nbsp;850&nbsp;km² e la costa la xe longa 3500;km.

## Clima
El clima el xe mediteraneo ma el pol divantar caldo e seco verso el Deserto del Sahara. Le vali le xe fresche e la nee la se cata so l’Atlas a l’inverno.

## Altitudine

El punto pi alto el xe la Jebel Toubka (4165&nbsp;m) e el pi baso la depresion de Sebkha Tah (-&nbsp;55&nbsp;m). El 21% del teren el xe agricolo e el 47% a pascolo.
Cristòforo Cołonbo

thumb|Cristoforo Colombo|sinistra
**Cristòforo Cołobo** (Zènoa, intrà el 26 agosto e el 31 otobre 1451 – Vaładołì, 20 de majo 1506), ciamà dai spagnoi *Cristóbal Colón*, el jera un navegador genoexe al servisio de ła Corona de Spagna, che el 12 de otobre 1492 el ga descoverto ła Amèrica.

## Storia
In realtà lu invesse el volea nare in tel Catai, che saria la Cina de desso, che Marco Polo du secoli prima el gavea descrito come na tera piena de richesse. Colombo el s'avea parò convinto che la Tera la fusse piassè picenina de quelo che se pensava a l'epoca (e che no xera distante da la misura reale), e che quindi la distansa tra Europa e Asia navegando verso Ovest no la fusse massa granda. Ma lu nol podea saver che in mezo a ghera n'altro continente, la Amèrica apunto!

Elora el 3 de agosto 1492 el ga ciapà suso da Palos in Spagna co le famose Tre Caravelle (la Niña, la Pinta e la Santa Maria) e 120 marinai. Co el xe rivà su l'isoleta de San Salvador a le Bahamas, el pensava de essar a Cipangu (el Giapone de cui gavea contà Marco Polo) e che quindi el Catai el fusse lì arente. A ghè volesto n'altro navegador italian, Amerigo Vespucci, par capir che le tere nove catà da Colombo le jera un continente novo, che da de lora el xe stà ciamà Amèrica.

thumb|I viaj de Colombo|sinistra

## Altri viaji
Dopo de sto primo viajo Colombo el ghe n'à fati altri tri, esplorando le coste dei Caraibi e fondando vari avamposti, ma nol xera mia tanto brao come aministrador e governante, e quando a Santo Domingo ghe xe stà dei disordini coi nativi del posto, el xe stà arestà e i ga cavà el titolo de Vicerè de le Indie, che i gavea dato dopo la scoperta. A la fin el xe morto pitoco e squasi desmentegà.

## Calcołi
Tanta gente la crede eroneamente che Colombo el sia rivà in Amèrica parché el xera l'unico a ver capio che la Tera la xe tonda. In realtà i studiosi de l'epoca i savea benissimo de la rotondità de la Tera, e i xera contrari al viajo de Colombo parché i gavea calcolà coretamente la distansa Europa-Catai, e i savea che co le navi del tenpo no se podea far un viajo cussita longo. Se su la rotta de Colombo no ghe fusse stà la Amèrica, el navegador e tuti i so marinai i sarìa morti durante el viajo, o ghe sarìa tocà tornar indrio.

## Notasion

## Altri projeti

## Linganbi foresti
Carlo Mazzacurati

**Carlo Mazzacurati** (Pàdoa, 2 de marso 1956 - Pàdoa, 22 de xenaro 2014) el xe sta un regista e sienegiador veneto. El xe morto a Pàdoa el 22 de xenaro del 2014 dopo na malatia durada mexi.

Fiolo de l'ingegner Giovanni Mazzacurati, el xe stà animador del cineclub padoan *Cinema Uno* insieme con Piero Tortolina.

Inte el 1979 el ga realixà grassie a na eredità un film in 16 mm, *Vagabondi*, che inte el 1983 el ga vinto el premio de distribusion oferto da la Gaumont al festival milanese Filmmaker. Ma la successiva smobilitasion de la casa de distribusion la ga impedìo al film de rivar inte le sale.

Dopo el se ga trasferìo a Roma, in do el ga laorà ai testi de alcune trasmision televisive e inte el 1985 el ga scrito insieme a Franco Bernini la scenegiadura de *[[Notte italiana]]*, che xe stà trasformà in film inte el 1987.

El ga conquistà el Leon d'Arxento inte el 1994 co la pelicola *[[Il toro]]*.

Come scenegiador el ga colaborà tra i altri con Daniele Luchetti e con Gabriele Salvatores, vinsendo el Premio Solinas par la scenegiadura de Marrakech Express. El ga resità in parti picenine in quatro film de Nanni Moretti.

I so film i xe de frecuente ambientà in Veneto, come La lingua del santo che el se svolge tra Padoa, i Coli Euganei e la laguna veneta, o La giusta distanza ambientà prinsipalmente inte el delta del Po.

## Filmografia
### Regista
* *[[Vagabondi]]* (1979)
* *[[Notte italiana]]* (1987)
* *[[Il prete bello (film 1989)|Il prete bello]]* (1989)
* *[[Un'altra vita]]* (1992)
* *[[L'unico paese al mondo]]* (1994)
* *[[Il toro]]* (1994)
* *[[Vesna va veloce]]* (1996)
* *[[L'estate di Davide]]* (1998)
* *[[La lingua del santo]]* (1999)
* **' ([[2000]]) - documentario
* **' (2000) - documentario
* **' ([[2002]]) - documentario
* ''[[A cavallo della tigre (film 2001)|A cavallo della tigre]]'' ([[2001]])
* ''[[L'amore ritrovato]]'' ([[2004]])
* ''[[La giusta distanza]]'' ([[2007]])

=== Scenegiador ===
* ''[[L'albero dei diamanti]]'' ([[1984]])
* ''[[Notte italiana]]'' ([[1987]])
* ''[[Domani accadrà]]'' ([[1988]])
* ''[[Il prete bello]]'' ([[1989]])
* ''[[Marrakech Express]]'' ([[1989]])
* ''[[Un'altra vita]]'' ([[1992]])
* ''[[Il toro]]'' ([[1994]])
* ''[[Vesna va veloce]]'' ([[1996]])
* ''[[L'estate di Davide]]'' ([[1998]])
* **' (2000)
* *[[La lingua del santo]]* (2000)
* *[[A cavallo della tigre (film 2002)|A cavallo della tigre]]* (2002)
* *[[L'amore ritrovato]]* (2004)
* *[[La giusta distanza]]* (2007)

### Attor
* *[[La messa ze finita]]* de Nanni Moretti (1985)
* *[[Palombella rossa]]* de Nanni Moretti (1989)
* *[[Caro diario]]* de Nanni Moretti (1994)
* *[[Il ponte (film 2005)|Il Ponte]]* de Stefano Missio (2005)
* *[[Il Caimano]]* de Nanni Moretti (2006)

## Colegamenti par fora
* Scheda de l'Internet Movie Database
Priabona

**Priabona** xe na frasion del comun de Monte de Mało, in provincia di Vicensa, situà so on paso picenin (253 metri) intra ła Vałe de l'Agno e la pianura vixentina de Schio e Thiene.

Rente de cuà nase el Buzo de la Rana, ona de le majori grote italiane, el muxeo del Priabonian. Propio da Priabona infati el ciapa el nome sto perìodo xiołoxego, grasie ai strati de piera che se połe catar in sta frasion.

## Liganbi foresti

*
Big Bang

__HIDDENCAT__

thumb|Na raprezentasion artistega del big bang

El **Big Bang** el ze el modeło cosmołogico de l'universo che ze meio suportà in tute łe so parti da łe prove sientifiche e da łe oservasion. Ł'idea esensiałe ła ze che el universo el se ga espanso da na condision inisiałe infinitamente calda e densa da un serto tenpo finido inte el pasà e el ze tut'ora drio espanderse.
Giografia de la Mauritania

left|thumb|250px|Mapa de la Mauritania
thumb|250px|Topografia de la Mauritania

La **[[Mauritania]]** la xe na naxion de l’Africa ocidental e la fa parte del Maghreb, e anca del Sahel. El teritorio el xe piato, co poche coline. El el altipian pi alto el xe quelo de Adrar (500&nbsp;m). A sud el confina co el Senegal e el Mali (anca tuta la frontiera a est), al nord el toca l’Algeria e el Sahara Ocidental. La Mauritania la ga na longa costa so l’Oceano Atlantico. La montagna pi alta la xe el Kediet Ijill (910&nbsp;m).
El paexe el xe quasi tuto desertico o semi-desertico. Da i ani 1960, el deserto el xe in espansion. La piova la xe scarsa (500&nbsp;mm a sud, 100&nbsp;mm a nord) e de frecuente el paexe el sofre la sicità. La Mauritania la se pol dividar in quatro rejoni: el Sahara, el Sahel, la val del Senegal e la costa.

## El Sahara
thumb|left|300px|El Guelb er Richat dal satellite. Se trata de na strutura sircolare natural de 50&nbsp;km de diametro.
El Sahara el riva fin al nord del paexe e el cuerze do tersi de la Mauritania. Sta rejon la xe caraterizà da poca piova, alte temperature e da forti venti (harmattan) che i causa le tenpeste de sabia. En stà rejon se cata anca zone do l’acqua che la vien zo da i altipiani la ge da vita a de le oasi. Qi se cata on poco de agricoltura e la pastorisia. La vegetaxion naturale la xe scarsa e la se limita a le acacie e i cactus.

## El Sahel
A sud del Sahara, e fin a 30&nbsp;km dal fiume Senegal chel segna el confin co el Senegal, se cata el Sahel. El Sahel el xe caraterizà da savane co on clima semi-desertico, adato a la pastorisia. La piova la xe scarsa, ma pi regolare che no in tel Sahara. Co che se se move a sud, la vegetaxion la diventa pi densa, fin a catar zone do se pol far agricoltura tuto l’ano.

## La val del Senegal
El fiume Senegal el score longo el confin sud del paexe. Longo le rive, e par na profondità che la va da pochi a 30 chilometri, se cata n afasia de verde. El clima el xe manco amrcà che in tel Sahel e l’agricoltura la xe senpre posibile. En te i ultimi ani, la desertificaxion la ga portà a na perdita de teren co lo slargamento del Sahel. La piova la xe de 400–600&nbsp;mm l’ano, de solito da marso a setenbre.
El fiume Senegal el xe navigàbiłe fin a Kayes, in Mali, durante la stagion de la piova, e fin a Podor, in Senegal, inte la stagion seca.

## La Costa
La costa la xe longa 754&nbsp;km. La piova la xe scarsa (30&nbsp;mm) e el vento el xe senpre forte. Le temperature le xe moderà dal vento. La vegetaxion la xe scarsa. La costa la xe rica de sedimenti e minerali (fero, rame, fosfati) e anca de petrolio. Le àcue le xe pescoxe.
Giografia del Mozanbico

thumb|Topografia del Mozanbico

El Mozanbico el xe ono de i paexi Africani pi grandi. El se cata en tel l’Africa del Sud. Longo la costa el se estende dal Sudafrica a la Tanzania (2400&nbsp;km de costa) longo tuto el Canal de Mozanbico che lo divide dal Madagascar, a ovest el confina co Malawi, Zanbia e Zinbabwe. La costa la xe piata a sud, pi rociosa a nord. Se cata varie ìzołe, le pi inportanti le xe l’arcipelago de Barazuto, e l’Ixola de Mozanbico.

### Morfołozia
Oltre a la costa, se cata do rejoni: i altipiani del nord e le pianure del sud. I altipiani i ga n’altitudine mèdia de 600&nbsp;m. I xe tajadi da la Rift Valley, che la scominzia qi al Monte Mulanje. L’altra sima alta inportante el xe el Monte Namuli (2419 m), chel xe anca on monte sacro par la popolaxion macua. El sud el xe pianeggiante e co fiumi come el Fiume Zanbesi e el Limpopo.

### Aque

I fiumi pi inportanti i xe lo Zanbesi, el Rovuma, el Limpopo e el Save. El Lago Malawi el xe divixo co el Malawi e la Tanzania.

### Clima
El clima el xe tropicale al sentro e al nord, pi tenperà al sud.
Rubus fruticosus

Łe **roe** o **ruse** (*Rubus fruticosus* L.) ła ze na pianta arbustiva caduzefoje de ła fameja de łe Rosacee, orizenària de l'Euràzia. I so fruti i ze ciamai comunemente **rovede** o **more**.

## Descrision
El ze on arbusto spinà che el połe rivar a 2–3&nbsp;m de altura, ma el połe èsarlo altretanto o anca de pì anca in larghesa, par colpa dei novi gheti che ogni ano i se sviłupa da łe raize.
La fiurdtura ła se prezenta in zunjo. Ła pianta ła ze mełìfera da ła cuała łe ave łe ricava on partegołare miełe monoflora.
I fruti i ze conponesti da tante picenine drupe, de color roso inte łe prime fazi de cresimento e, nero a madurasion conpiesta. I fruti i taca ła madurasion in agosto.


Image:Rubus_fructicosus_li%C5%9Bcie_201.jpg|Foje
Image:Spines on blackberry.jpg|Spine
Image:Rubus_fruticosus_Luc_Viatour.JPG|Fiore
Image:Rubus_fruticosus_Fruit_Luc_Viatour.JPG|Fruto
File:Handful of blackberries.jpg|Na smanada de fruti


## Dòparo in cuzina
I fruti (more), catai a madurasion in istà tarda, łe połe èsar doparai par bone marmełade, che dopo ła cotura, łe ien pasae col filtro par cavarghe łe samese. Ze par de pì inportante da saver che ła parte de sùcaro no łe ga da èsar manco del 30%, onde evitar problemi de botułin  (*[[Clostridium botulinum]]*); o sanò le more łe va cozeste inte na farsora andove se gàpia zontà el 30% de sùcaro, on fià de vanilia e mezo gotin de rhum, cozendo finamente che ła marmełada no ła riva a ła densità vołesta.

## Dòpari
Ła pianta ła ze doparada anca par dełimitar propietà e poderi, co funsion prinsipalmente difensive, sia par łe tante e robuste spine che łe cuerze łe rame, sia par el grando e tenase intrigo che i forma, fazendo na bariera insorpasàbiłe.
Altre funsion de łe sieze de roa łe ze inte ła fioridura de pòłine e nètaro par la produsion del miełe frecuentemente monoflorale, essendo una pianta mellifera, tanto vołesta da łe ave.

## Notasion


## Altri projeti

## Linganbi foresti
Ficus carica

El **figaro** xe na pianta de ła fameja de łe *Moraceae*, col nome sientifego de *Ficus carica*. in inglexe se dixe *fig*, in todesco * Feigenbaum*, in italian *fico'. El pol rivare a 8 metri e el crese mejo in tereni suti.
Łe foje, grande, łe ga 5 lobi e łe xe verde scuro de sora e verde ciaro de soto. I fruti (fighi) i xe dolsi e se pol anca secarli e magnare cusì (fighi seki), ma no i xe fruti par davero: i xe infioresense co in sima un buseto dove ke entra ł'inseto (*Blastophaga psenes*) ke'l porta el połine par i fioreti ke ghe xe drento e cusì se maùra i fighi.

I fighi i crese suł'albaro ciamà *Ficus carica sotospecie sativa*, el połine i inseti iva torlo sul *Ficus carica sotospecie caprificus''.

## Altri projeti
Fevra

right|200 px|thumb|Un termòmetro clìnico chel mostra na tenperadura corpòrea de 38.7 °C
Ła **fevra** (o **féra**) ła xe na ełevasion de ła tenperadura corporea al de sora del vałor considarà normałe (sirca 37 gradi centìgradi par i ómeni).

## Tenperadura corpòrea

Łe reasion chìmeghe che łe permete ła vida łe pode acader soło entro un determinà entervało de tenperadura. I animałi omeotermi i dòpara dei mecanismi drénto de termoregołasion, chei łasia stabiłir na determinada tenperadura corpòrea media, difarente da spece a spece, par el coreto mantenimento de łe funsion vidałi.

Inte i èsari omani ła tenperadura normałe ła xe comunemente considarada de 37&nbsp;°C, parò sta roba qua ła xe un vałor approsimà. A revardo i xe sta fati un mucio de studi e, drio łe fonti, xe stà indicàe piasè tenperadure "normałi". I studi pì rexenti i indica de frecuente na tenperadura de 36,8&nbsp;°C, co na serta variabiłità da persona a persona (de sirca ±0.4&nbsp;°C).

Oltre a ła variabiłità individuałe bexogna anca tégnare conto che ła tenperadura corpòrea ła se move de sòłito durante el dì, col łiveło pì baso el matin a łe 4 e col pì alto ła sèra a łe 18. Cusì na tenperadura de 37,5&nbsp;°C podarìa èsare fevra del matin o del pomerijo. Anca altri faturi come ła digestion, l'atività fìxica e, inte łe fémane, el ciclo mestruałe.
Rattus norvegicus

El **Rattus norvegicus**, dito volgarmente **pantegana** o sorxe de fogna, el xe un mamìfero roditor,

## Distribusion
Ła se cata prinsipalmente in anbienti ùmedi.

## Descrision
Alcuni exenplari i riva anca a 1&nbsp;kg de pexo.
El peło xe corto co cołorasion intrà el brunastro e el grigio.

## Biolozia
El xe on animal ativo pi de note che de dì.

## I rati e el omo
El dovaria derivar da l'Axia e La difusion inte l'antighidà, come pa altri tipi de sorxi, se deve prinsipalmente al uxo de navi.

Xe anca dito de na toxa che no a xe proprio na fotomodea: "Te me pari na pantegàna!" in modo ofensivo.
Giografia de Mauritius

thumb|200px|left|Mapa de le ìzołe Mauritius
right|thumb|250px|Mapa de Mauritius

Le ìzołe Mauritius le se cata in tel Oceano Indiano a nord est del Madagascar.

## Mascarene
Le ìzołe Mauritius le fa parte de le ìzołe Mascarene, n’arcipelago de origine vulcanica.

## Zeografia
Ne l’ìzoła principale, se cata n’altopian (ponto pi alto Monte Piton, 828&nbsp;m) che siende verso la costa a est co dirupi alti, e verso ovest el va zo pi pianin. L’ìzoła la xe circondà da na bariera coralina, che co i ani ga creà le spiage de rena bianca. I cicloni i xe frequenti. A l’ìzoła de Mauritius se zonta le ìzołe Chagos, le ìzołe Agalega, l’ìzoła de Rodriguez, e i scogli de Carajos.

## Gałeria Fotografega

Image:Mauritius7.JPG|Panorama
Image:Mauritius5.JPG|Cołine
Image:Mauritius6.JPG|Cołine a *Chamarel*
Image:Mauritius8.JPG|Canpagna
Image:Mauritius2.JPG|Cascata
Image:Mauritius4.JPG|Stagno
Image:Mauritius1.JPG|Spiaja
Image:Mauritius Île aux Cerfs.jpg|*Île aux Cerfs*
Sciantizo

El **s-ciantixo** el xe el splendor on mucio vivo produxesto en łe nuvi da na descarga elètrica. El xe frecoente inte i tenporai. Ła difarensa de voltajo se deve soratuto a łe difarenti velosidà de ionixasion de i conponenti de i gas che i forma łe nuvi.

El **s-ciantixo** xe anca el toketo infogà che el se staca dal carbon che el bruxa o dal fero fuxo o infogonà o dal sfregamento de do piere fogare.
thumb|left|S-ciantixi ke vien fora da ła lavorasion de un toco de fero

## Notasion
Toržio

An **torsio** al é an arte fat de un pal de lenč lidier ma gross, tondo, lonc circa fa an on, co sù in sima an portacandéle decorà aonde ke se mét na candela.

A diferensa de el feral, al ga al diametro de el manec su i 7–8&nbsp;cm invese ke de 3&nbsp;cm, e no el ga gnisùna strutùra par riparàr la candela da el vént.

Se el doperéa na olta durante serte celebrasion particolari in cesa.
Cadena dełe Tre Croze

La **Cadena de le tre Crose** la xe el grupo de monti pì a sud-est de le *Picole Dolomite*, infra la provincia de Vicenza e quela de Verona. A ovest ghe xe i Lesini e la Val d'Ilasi, a est la Val d'Agno, a sud la Val Cianpo. La Cadena la va da la *Sela del Canpeto* (1549&nbsp;m) fin al *Passo de la Lora* (1716&nbsp;m), che la tien stacà la Cadena dal Carega chiamada anca Passo tre Crose zà che là riva i confini de le provincie de Verona, Trento e Vicensa. 
El monte pì alto xe el monte Zevola (1976&nbsp;m).

Ponti de pojo:

thumb|left|El Rifugio Bertagnoli
left|thumb|El Rifugio Battisti

* Rifugio Bertagnoli (1250&nbsp;m)
* Rifugio Battisti (1265&nbsp;m)